कारोबारी मोर्चे पर छोटे एवं मझोले उद्योगों के प्रदर्शन और इससे संबंधित 10 पैमानों के आधार पर विश्व बैंक हर साल ईज ऑफ डूइंग बिजनेस यानी कारोबारी सुगमता रिपोर्ट जारी करता है। वर्ष 2014 में प्रधानमंत्री नरेंद्र मोदी ने लक्ष्य रखा था कि देश को कारोबारी सुगमता की सूची वाले शीर्ष 50 देशों में शामिल कराना है। तब भारत 189 देशों की सूची में 142वें स्थान पर था। ब्रिस देशों में वह अंतिम पायदान पर तो आठ दक्षिण एशियाई अर्थव्यवस्थाओं में छठे स्थान पर था। विश्व बैंक की 2019 की इस सूची में भारत 77वें स्थान पर है। दक्षिण एशियाई देशों में उसे सबसे ऊंची रैंकिंग मिली है। पिछले तीन वर्षों में भारत ने इसमें 65 पायदान की छलांग लगाई है। भारत के आकार और जटिलता वाले कुछ ही देशों को ऐसी सफलता मिली है। इस सूचकांक में सुधार ‘मेक इन इंडिया के लिए इसलिए बेहद महत्वपूर्ण, योंकि व्यापार के लिए माहौल बनाने में धारणा का अहम योगदान होता है। इसके लिए लागू किए गए सुधार दर्शाते हैं कि हमने व्यापार के लिए स्वयं को खोला है। विश्व बैंक की रिपोर्ट में शीर्ष सुधारकों को दर्शाया गया है और निजी क्षेत्र के जानकारों की प्रतिक्रिया से ही रैंकिंग तैयार हुई है।